stanford-oval/wikipedia huggingface dataset:
אינק

| --- | --- |

אינק, כפי שהופיע על עטיפת החוברת Young X-Men #10 ממרץ 2009. אמנות מאת בילי טאן ובריאן רבר.
 סוג:  גיבור-על
 הוצאה לאור:  מארוול קומיקס
 הופעה ראשונה:  Young X-Men #1 (אפריל 2008)
 יוצרים:  מארק גוגנהיים יאניק פאקט
 גילום הדמות:  גרג לואו ("אקס-מן: העתיד שהיה")
 מידע
 שם אמיתי:  אריק גיטר
 סטטוס:  פעיל
 מקצוע:  גיבור-על, תלמיד
 כוחות:  קעקועים מיוחדים, המקנים לו כוחות על
 חבר לשעבר בקבוצה:  אקס-מן, אקס-מן הצעירים
 אזרחות:  ארצות הברית 
 
אינק (באנגלית: Ink, בעברית: דיו) הוא דמות בדיונית של גיבור-על המופיע בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת Young X-Men #1 מאפריל 2008, ונוצרה על ידי הכותב מארק גוגנהיים והמאייר יאניק פאקט.
אינק הוא האלטר אגו של אריק גיטר, נער אשר כוחותיו ניתנו לו במכון קעקועים על ידי המוטאנט לאון נונז, אשר הקעקועים שהוא יוצר מעניקים כוחות-על. גיטר נכלא עקב תקיפת שוטר ושוחרר בידי סייקלופס, המצרף אותו לקבוצת האקס-מן הצעירים ושולח אותו לחסל את אחוות המוטאנטים החדשה, המורכבת מחברי המוטאנטים החדשים. אינק נשלח גם לגייס חברים חדשים בקבוצה. כאשר בליינדפולד תוקפת את דניאל מונסטאר, אינק תוקף אותה ומסגיר את שתיהן לסייקלופס, המתגלה כדונלד פירס המחופש. אינק מקעקע קעקועים הנותנים לו כוחות נוספים, בהם טיסה וטלפתיה.
אינק עוזב את קבוצתו כאשר מתגלה כי הוא אינו מוטאנט. הוא משתכר ומתקיף שלוחה שונאת מוטאנטים של מועדון הלפייר, ומוזעק לעזרת חבריו בידי סייפר. אינק הולך לאמן הקעקועים, המקעקע לו שני קעקועים חדשים: מטה הרמס בעל יכולת ריפוי בידו השמאלית, וקעקוע המזמן את כוח הפניקס מעל עינו, כמו ג'ין גריי ורייצ'ל סאמרס. אינק מציל את האקס-מן הצעירים מידי קבוצה אויבת שרכשה את כוחותיה מידי נונז, וחוזר לשורות הצוות לאחר שסייקלופס מביע את מורת רוחו מכוחות הפניקס שלו.
דניאל מונסטאר וסאן-ספוט מגלים כי הקעקועים קשורים ישירות לכוחותיו של אמן הקעקועים, אשר בתרדמת. גריימלקין מתיידד עם אינק בשהותם בקבוצה, וטוען כי שניהם "חריגים" מחבריהם. כאשר דאסט מתה ממצב בריאותי נסתר, אינק מחיה אותה ונופל למצב קטטוני. חיה קובע כי כוחותיו קרובים לאלו של כוח הפניקס המקורי, אך אינם כמוהם. עתיד דיסטופי שהוצג בחוברות האקס מן הצעירים מתאר גרסה מרושעת של דאסט, המבקשת להרוג את כל המוטנטים ואת אינק, וזאת כי "הרג את נשמתה" כשהחיה אותה. נראה לאחרונה באירועי "אוטופיה" במאבק נגד האוונג'רס האפלים.
את דמותו של אינק בסרט הלייב אקשן "אקס-מן: העתיד שהיה" מגלם השחקן גרג לואו.
איגוד תעשיית ההקלטות הצ'כי-סלובקי

| --- | --- |
 מדינה:  צ'כיה 
 מטה הארגון:  פראג 
 מנכ"ל:  Petra Žikovská 
 תקופת הפעילות:  1979–הווה (כ־45 שנים) 
 ifpicr.cz
 
איגוד תעשיית ההקלטות הצ'כי-סלובקי (ČNS IFPI) הוא הארגון המרכזי המייצג את ענף ההקלטות של צ'כיה וסלובקיה. האיגוד ייצג את ענף ההקלטות של צ'כוסלובקיה עד להתפרקותה. האיגוד חבר בפדרציה הבינלאומית לתעשייה הפונוגרפית. האיגוד אחראי על פרסום מצעדי מוזיקה בצ'כיה וסלובקיה, בין היתר את מצעד 100 הסינגלים הדיגיטליים, מצעד 100 האלבומים ומצעד 100 שירי הרדיו.
אישורי הסמכה להקלטת מוזיקה

האיגוד אחראי על הענקת אישורי הסמכה להקלטת מוזיקה בצ'כיה וסלובקיה על סמך מכירות בלבד:
| סוג הסמכה | 1979–1991 | 1992–2004 | 2005–2006> לאומי | 2005–2006> בין-לאומי | 2007–2011> לאומי | 2007–2011> בין-לאומי | מאז 2012> לאומי | מאז 2012> בין-לאומי |
| --- | --- | --- | --- | --- | --- | --- | --- | --- |
|  זהב | 50,000 | 25,000 | 10,000 | 5,000 | 7,500 | 3,000 | 5,000 | 2,500 |
|  פלטינה | 100,000 | 50,000 | 20,000 | 10,000 | 15,000 | 6,000 | 10,000 | 5,000 |
|  פלטינה ×2 | 200,000 | 100,000 | 40,000 | 20,000 | 30,000 | 12,000 | 20,000 | 10,000 |
| סוג הסמכה | עד 2009 | מאז 2010 |
| --- | --- | --- |
|  זהב | 1,000 | 500 |
|  פלטינה | 2,000 | 1,000 |
|  יהלום | – | 2,000 |
הערות שוליים

↑  Czech Gold. (ארכיון)
↑  Goldaward für Annie Lennox - Diva in Tschechien (ארכיון)
↑  Amsterdam Dances to Eurobeat. (ארכיון)
↑  The Recording Industry in Japan English Edition 2005. (ארכיון)
↑  Certification Award Levels – Albums (unit sales required). (ארכיון)
↑  Certification Award Levels 2012 (ארכיון)
↑  Certification Award Levels 2009 (ארכיון)
↑  Certification Award Levels 2010 (ארכיון)
| --- | --- |
בקרת זהויות :  NKC: kn20071009014  VIAF: 140030513   WorldCat (עם VIAF): 140030513
אינצרסדורף שבקרמשטל

| --- | --- |
סמל אינצרסדורף שבקרמשטלסמל אינצרסדורף שבקרמשטל

 מדינה:  אוסטריה אוסטריה
 מחוז:  אוסטריה עילית אוסטריה עילית
 מחוז:  קירכדורף אן דר קרמס
 שטח:  22.7 קמ"ר
 גובה:  434 מטרים
 אוכלוסייה:  ‏
  ‑ בעיירה:  1,880 (1 בינואר 2018)
 קואורדינטות:  47°55′47″N 14°00′00″E﻿ / ﻿47.929722222222°N 14°E﻿ / 47.929722222222; 14 
 אזור זמן:  UTC+1
 http://www.inzersdorf.ooe.gv.at/
  מפת מיקום  מפה מפורטת   (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהאינצרסדורף שבקרמשטל(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.אינצרסדורף שבקרמשטל(למפת אוסטריה עילית רגילה) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגאינצרסדורף שבקרמשטל(למפת אוסטריה עילית מוגדלת) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגאינצרסדורף שבקרמשטל  he tabBackground:;tabBorder:#aaa;defaultTab:0;
 
אינצרסדורף שבקרמשטל (בבווארית: Inzersdorf im Kremstal, בתעתיק IPA: ˈɪnt͡sɐsˌdɔʁf) היא עיירה במחוז קירכדורף אן דר קרמס שבמדינת אוסטריה עילית באוסטריה.
גאוגרפיה

העיירה אינצרסדורף שבקרמשטל שוכנת בעמק קרמס שבאזור המנהלי טראונפירטל. כ-30% מאדמות העיירה מיוערות, ו-59% הן אדמות חקלאיות.
אילאיל צין

| --- | --- |
אין תמונה חופשית
 לידה:  2 בינואר 1975 (בת 49) אילת, ישראל 
 מדינה:  ישראל 
 השכלה:  האוניברסיטה העברית בירושלים  אוניברסיטת חיפה 
 
אילאיל צין (נולדה ב-2 בינואר 1975) היא עובדת סוציאלית, מתמודדת נפש, מרצה ופעילה חברתית בתחום בריאות הנפש. בוגרת תואר שני בעבודה סוציאלית מאוניברסיטת חיפה כיום עובדת במשרד הרווחה מחוז דרום.
זוכת פרס "אות השוויון" לאנשים עם מוגבלות פורצי דרך בהשתלבות 2006, מטעם נציבות שוויון זכויות לאנשים עם מוגבלות במשרד המשפטים.
בעברה הרצתה על במות שונות על סיפורה האישי, במטרה להגביר את ההיכרות עם מתמודדי בריאות הנפש.
ביוגרפיה

צין נולדה באילת וגדלה בנוף בנצרת עילית (כיום נוף הגליל). בהיותה בת שנה נפטרה אמה עקב תאונת דרכים, בהותירה את צין ושני אחיה הבוגרים ממנה בשנים רבות. זמן קצר לאחר מכן נישא האב בשנית ולמשפחה נולדו שלושה ילדים נוספים. את חוויית ילדותה הגדירה כטראומטית עקב יחסם של אביה ואשתו כלפיה. צין טוענת כי חוויות ילדותה הוו טריגר להתפרצות המחלה בבגרותה.
צין למדה בחטיבת הביניים של בית הספר הריאלי העברי בחיפה. בגיל 15 ברחה מבית הוריה ועברה להתגורר עם אחיה הגדול ממנה. בתמיכתו של אחיה ובלווי של עובדת סוציאלית לחוק הנוער מהמחלקה לשירותים חברתיים, עברה ללמוד בפנימייה הרב תחומית למצוינות ע"ש שטיינברג בכפר סבא.
ב-1994 החלה בלימודי התואר הראשון בעבודה סוציאלית באוניברסיטה העברית בירושלים במסגרת העתודה האקדמית. ב-2011 סיימה את לימודי התואר השני בעבודה סוציאלית בהתמחות בבריאות ושיקום באוניברסיטת חיפה. ב-2012 החלה בלימודי הדוקטורט בעבודה סוציאלית באוניברסיטה העברית, אך בהמשך הפסיקה זאת.
במהלך לימודי התואר הראשון החלו להופיע סימפטומים ראשונים של המחלה. לאחר סיום לימודיה ובעקבות ניסיון אובדני, אושפזה בכפייה לראשונה במחלקה סגורה בבית חולים פסיכיאטרי ואובחנה כמתמודדת עם מחלה פסיכיאטרית מסוג פוסט טראומה. עם השנים, האבחנה השתנתה להפרעה סכיזואפקטיבית. החל מ-1998 ובמשך שנה וחצי, כמעט ברצף, הייתה מאושפזת באשפוז יום בבית החולים הפסיכיאטרי לעיתים תכופות. בסך הכל עברה למעלה מ-40 אשפוזים פסיכיאטריים.
נשואה לצפריר, וטרינר. ב-2007 נולדו שני בניה התאומים עידו וסער. לעיתים בוחרת צין להסתיר את היותה מתמודדת נפש במסגרות בהן נמצאים ילדיה, מחשש שיגרם נזק להם או למערכת המשפחתית שבנתה. במרבית הזמן מתפקדת צין ללא בעיה, אך כאשר אינה חשה בטוב היא נעזרת בבעלה. ב-2012 עברה צין משבר פסיכוטי. הפסיכיאטר אצלו טופלה החליט שלא לאשפזה עקב היותה אם לילדים קטנים.
עשייה חברתית

בשנים 2005-2016 מוקדה פעילותה של צין בתחום הנכויות ובריאות הנפש. מאז היא עבדה כמרכזת 'קורס הכשרה לנותני שרות בעלי ידע מניסיון' בקריה האקדמית אונו, בית הספר הארצי לשיקום, שילוב והחלמה בבריאות הנפש. הרעיון העומד בבסיס התוכנית הוא שילוב תעסוקתי של צרכני שירות בריאות הנפש כחלק מן המערך השיקומי, בהיותם בעלי מומחיות ייחודית ובעלי יכולת לתרומה חשובה לתהליכי השיקום וההחלמה של מתמודדים אחרים.
ב-2006, בתקופת מלחמת לבנון השנייה, שמשה כעובדת סוציאלית ב"תוכנית מג"ן – מענה גמיש לנכים בחירום" שפעלה מטעם מטה מאבק הנכים, בשיתוף עם אגף נכויות ושיקום בג'וינט ישראל. התוכנית סייעה לכ־6,000 נכים ובני משפחותיהם שהתגוררו באזור הצפון במתן מידע, ייעוץ, קשר לשירותים בקהילה ואירוח במרכז הארץ. כהוקרה לפועלה זכתה ב"אות מלחמת לבנון השנייה" מטעם משרד הביטחון. בין השנים 2008–2012 שמשה בתפקיד מנהלת ארצית תחום חברה ופנאי בעמותת אנוש. מ-2014 עובדת כרכזת עמותת לשמ"ה באזור הדרום – עמותה לשילוב מתמודדים והעצמה בבריאות הנפש. במסגרת העמותה מרכזת את פרויקט "עמיתים מומחים" בבית החולים הפסיכיאטרי בבאר שבע. הפרויקט מבוסס על הרעיון של "תמיכת עמיתים", המשלב מתמודדי נפש שעברו קורס הכשרה לנותני שרות בבית הספר לשיקום, בו הם עובדים כ"עמיתים מומחים" בצוות בית החולים, מתוך תפיסה של "שום דבר עלינו בלעדינו".
במהלך 2016 לקחה צין חלק בקמפיין "שוברים קשירה", אותו מוביל ארגון "בזכות". במסגרת הקמפיין פרסם הארגון דו"ח ראשון מסוגו, החושף את תופעת הקשירות בבתי חולים פסיכיאטריים ומתאר תמונה קשה של הפרת זכויות יסודיות וכן קשירה ללא הצדקה ובניגוד להוראות החוק.
תפיסת עולם

צין מרבה לעסוק בסוגיות הקשורות לסטיגמה הקשה וההדרה החברתית ממנה סובלים מתמודדי בריאות הנפש. במרבית המקרים, היא מאמינה, המוגבלות היא תולדה של יחס הסביבה, קרי הסטיגמה הנלוות למחלה.
לדבריה, ההדרה החברתית באה לעיתים לידי ביטוי בחשש מיצירת קשרים חברתיים עם מתמודדים בשל אמונה כי מדובר באנשים לא אמינים ואף מסוכנים ואלימים. היא מצביעה למשל על רתיעה של אנשים ממגורים בקרבת הוסטל למתמודדים ועל קושי של מתמודדי נפש להשתלב במקומות עבודה בשל סירוב מעסיקים לקבלם. לצד כל אלו, היכולת למצוא זוגיות נפגעת, שכן רבים נרתעים מקשר זוגי עם אדם המוגדר כחולה במחלה פסיכיאטרית.
במאמרה, מתייחסת צין לדילמת החשיפה שמלווה את האדם מרגע אבחונו כחולה במחלה פסיכיאטרית. דילמה המשותפת לאנשים עם נכות לא נראית. לטענתה, הבעיה בחשיפת המחלה בפני אחרים היא יצירת הסטיגמה. אנשים יכולים לחוש כלא מוגבלים כלל (תופעה אותה מכוונה גופמן "passing" או בעברית "עבירות"), אך לאחר שחשפו עצמם או שנחשפו שלא בדעתם וברשותם, הפכו למוגבלים.
צין מכירה בחשיבותו של אשפוז פסיכיאטרי באין ברירה אחרת. לצד תועלותיו של האשפוז, מפנה צין ביקורת כלפי ההתנהלות המערכת הפסיכיאטרית ותנאי האשפוז הקיימים
.
בפעילותה מנסה צין להוביל לשינוי מדיניות בנושאים הבאים:
חוקים ונהלים- במהלך האשפוז נכפים כללים וחוקים שאינם תמיד הכרחיים בעיני צין לטיפול במצבו הנפשי של האדם החולה. דוגמה לכך היא שתיית קפה ועישון בהגבלות חמורות מאוד.
קשר עם הרופאים- הקשר עם הרופא הפסיכיאטר במהלך תקופת האשפוז מצומצם מאוד ואת המידע עליה קבל בעיקר מצד גורמים מתווכים.
תחושת אוטונומיה - כמאושפזת חוותה צין תחושה קשה כי אין ערך לדבריה, למחשבותיה ולתפיסת עולמה. צין הרגישה כי אין ביכולתה לקבוע את רצונה לגבי דברים פשוטים ביותר, החל מסדר יומה וכלה בכבודה ובבריאותה.
מתן הסבר על תופעות לוואי של תרופות - בעת קבלת תרופה חדשה, בקשה צין מהצוות המטפל לקרוא את העלון המצורף לתרופה, ולדבריה, בקשתה נענתה בסירוב.
החלטה על אשפוז במחלקה סגורה - לדברי צין בבתי חולים רבים הכוללים מחלקה סגורה, משמשת השהות במחלקה זו כעונש עבור חולים ש"סרחו".
קשירות - הגבלה פיזית של מטופל על ידי קשירתו, נתפסת בעיני צין כצורת ענישה נוספת. לדבריה, מדובר באחת החוויות המשפילות ביותר שעברה. צין הוסיפה שמכיוון שלא מתירים את הקשירות כדי לעשות צרכים, החולים עושים את הצרכים על עצמם במיטה. חוסר הפרטיות היווה קושי נוסף הנלווה לקשירה, שכן למעשה כל חולה המאושפז במחלקה היה יכול לראותה קשורה. היא לא יכלה להגיב, משום שהייתה שרויה במצב של קטטוניה.
תעסוקה בזמן האשפוז ומטרתה – ריפוי בעיסוק מקובל בבתי חולים פסיכיאטריים. מטרתו, כפי שתואר בפניה, היא "להחזירה לנורמליזציה". צין מתארת כי הופתעה והרגישה מושפלת מהמשימות שקבלה לבצע, דוגמת צביעת דפים, גלגול תחבושות וקיפול ניירות.
זוגיות ומיניות בקרב אנשים עם מוגבלות פיזיות ונפשיות הוא נושא מורכב ומלווה בקשיים לדעתה של צין. מתמודדי נפש נתפסים בחברה כא-מיניים, וכמי שהעיסוק במיניותם מעורר חרדה, ונתפס כמסכן את סיכויי החלמתם.[דרוש מקור]
הערות שוליים

↑  מירי חסון, היום הבינלאומי למוגבלים: אין סיבה למסיבה, באתר ynet, 5 בדצמבר 2006
1 2  ד"ר אילן טל, מה גורם לאשפוז בכפייה. סיפורה של אילאיל, באתר ynet, 28 באפריל 2013
1 2 3 4  סיפורי מתמודדים – הסיפור של אילאיל צין מחושך לאור ענק, באתר אנוש
↑  Read, J., Os, J. V., Morrison, A. P., & Ross, C. A., Childhood trauma, psychosis and schizophrenia: a literature review with theoretical, Acta Psychiatrica Scandinavica 12, 2005, עמ' 330-350
1 2  חולת נפש - הסטיגמה והשלכותיה: סיפור אישי, באתר Youtube, ‏22.4.2010
1 2  בית הספר הארצי לשיקום, שילוב והחלמה בבריאות הנפש - קורס הכשרה לנותני שירות בעלי ידע מניסיון
↑  אילאיל צין, ילדים הם שמחה, באתר THE MEDICAL אתר הרופאים של ישראל, ‏30.4.2009
1 2 3  אילאיל צין, כמו כולם אבל שונה | דעה, באתר הארץ, 2 במאי 2012
↑  ורד מרזר-ספיר, ברק הר-לב וסיגל מאונטר, תכנית צרכנים נותני שירות - חזון ישן הופך למציאות חדשה, כתב עת ישראלי לריפוי בעיסוק 18(3), 2009
↑  תמרה ברנע, אביטל סנדלר-לף ודנית קמעו (מטעם הג'וינט), בין חירום לשגרה - פיתוח שירותים קהילתיים לנכים בצפון הארץ 2006–2009, ‏דצמבר 2011 (ארכיון)
↑  לימור גל, מה קורה כשהפסיכולוג בעצמו סובל ממחלת נפש?, באתר הארץ, 10 במרץ 2011
↑  עמותת לשמ"ה- לשילוב מתמודדים והעצמה בבריאות הנפש- עמיתים מומחים (ארכיון)
↑  אילאיל צין, החוויה שלא תעזוב אותי: נקשרתי למיטה בבי"ח פסיכיאטרי, באתר ynet, 30 במרץ 2016
1 2 3  אילאיל צין, האדם שמאחורי המחלה- עדות של מומחה- דילמת החשיפה, MEDICINE רבעון בנושא פסיכיאטריה גליון מס' 9, פורום מדיה בע"מ, 2008, עמ' 12-13
↑  חיים ביאור, מעסיקים בעלי מוגבלויות - ומרוויחים עובדים מסורים עם מוטיווציה גבוהה, באתר TheMarker‏, 10 במרץ 2011
↑  אילאיל צין, סיפרתי לו שאני חולה במחלה פסיכיאטרית, באתר ynet, 3 ביולי 2012
↑  אילאיל צין, מציאות אחרת לגמרי, באתר TheMedical, ‏1.7.2008
1 2  מערכת בריאות הנפש מנקודת מבט אישית, באתר Youtube, ‏25.12.2012
↑  דניאלה מזור, מיניות כמטרה שיקומית- מחסומים לביטוי מיניותם של אנשים עם מוגבלויות, באתר איטם- האגודה הישראלית לטיפול מיני (ארכיון)
| --- | --- |
בקרת זהויות :  NLI: 987010679514105171
אופארין דז'וקו

אופארין דז'וקו (בפורטוגזית ובצרפתית: Ouparine Djoco; נולד ב-22 באפריל 1998 בז'יביזי-סיר-אורז' שבצרפת) הוא כדורגלן יליד צרפת שמוצאו בגינאה ביסאו המשחק בעמדת השוער בקבוצת פרנקס בוריינס מליגת המשנה הבלגית, בהשאלה מקלרמון פוט, ובנבחרת גינאה ביסאו.
קריירת מועדונים

דז'וקו גדל במחלקות הנוער של פלורי וקלרמון פוט. בשנת 2018 החל לשחק בקבוצת המילואים של קלרמון פוט. ב-19 בספטמבר 2020 ערך את הופעת הבכורה שלו בקבוצה הראשונה של המועדון, בתיקו 1-1 נגד טולוז במסגרת המחזור הרביעי בליגת המשנה הצרפתית לעונת 2020/2021. הוא ערך שלוש הופעות ליגה בעונה זו, שהסתיימה בהעפלתה של קלרמון פוט לליגת העל הצרפתית. ב-21 בנובמבר 2021 ערך את הופעת הבכורה שלו בליגת העל הצרפתית, בהפסד 2-1 לניס במסגרת המחזור ה-14 לעונת 2021/2022. הוא ערך 24 הופעות ליגה בעונה זו, ובעונת 2022/2023 ערך הופעת ליגה אחת בלבד.
ב-31 ביולי 2023 הושאל דז'וקו למשך עונת 2023/2024 לפרנקס בוריינס מליגת המשנה הבלגית.
קריירה בינלאומית

ב-17 בנובמבר 2023 ערך דז'קוו את הופעת הבכורה שלו בנבחרת גינאה ביסאו, בתיקו 1-1 נגד נבחרת בורקינה פאסו במסגרת מוקדמות מונדיאל 2026.
נכלל בסגל נבחרת גינאה ביסאו לטורניר גביע אפריקה לאומות 2023.
הערות שוליים

↑  DJOCO EST BORAIN ! באתר הרשמי של פרנקס בוריינס, 31 ביולי 2023 (בצרפתית)
↑  BACIRO CANDE ANUNCIA LISTA DOS CONVOCADOS COM 14 ESTREIANTES PARA O CAN'2024 בחשבון הפייסבוק הרשמי של פדרציית הכדורגל של גינאה ביסאו, 22 בדצמבר 2023 (בפורטוגזית)
| נבחרת גינאה ביסאו – גביע אפריקה לאומות 2023 |
| --- | --- | --- |
|  1 י. מנדש •  2 קאנדה •  3 פרנקולינו •  4 דיאלו •  5 ה. מנדש •  6 נ. גומש •  7 דלסיו •  8 סמדו •  9 גאנו •  10 ק. מאנה •   11 מרסיאנו •  12 דז'וקו • 13 ק. גומש •  14 רודריגש • 15 אנקדה • 16 קסאמה • 17 באלדה • 18 קיזרה • 19 ביקל • 20 ס. מאנה • 21 נאנו • 22 סנז'נטה • 23 אמבדז'ה • 24 זה טורבו • 25 יה • 26 בנז'אקי • 27 מנדי • מאמן: ב. קאנדה |  1 י. מנדש •  2 קאנדה •  3 פרנקולינו •  4 דיאלו •  5 ה. מנדש •  6 נ. גומש •  7 דלסיו •  8 סמדו •  9 גאנו •  10 ק. מאנה •   11 מרסיאנו •  12 דז'וקו • 13 ק. גומש •  14 רודריגש • 15 אנקדה • 16 קסאמה • 17 באלדה • 18 קיזרה • 19 ביקל • 20 ס. מאנה • 21 נאנו • 22 סנז'נטה • 23 אמבדז'ה • 24 זה טורבו • 25 יה • 26 בנז'אקי • 27 מנדי • מאמן: ב. קאנדה | גינאה ביסאו |
אילנית עלים

| אילנית עלים |
| --- | --- |
 אילנית עלים טרינידדית
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
משפחה:: אילניתיים
סוג:: אילנית עלים
שם מדעי
 Phyllomedusa ‏ואגלר, 1830

אילנית עלים או פילומדוזה (לא לבלבל עם צב קסדה אפריקני הקרוי באותו שם; שם מדעי: Phyllomedusa) הוא סוג של דו-חיים ממשפחת האילניתיים המצוי בטבע ביערות הגשם של אמריקה הדרומית והמרכזית מקוסטה ריקה עד ארגנטינה.
בני סוג זה בעלי הפרשה דמוית-שעווה על עורם, מה שעוזר להם להתגונן מקרני השמש ובאותה עת לייצר ויטמין D לעורם. הפרשה זו נמצאת בבלוטה ליד בטנם והם מושחים אותה בעזרת הרגליים האחוריות. העור מעט רעיל אך אפשר לייצר ממנו שומנים מועילים. צפרדעים אלה בינוניות בגודלן, בעלות עור ירוק ועיניים זהובות ובעלות גפיים ארוכות כמו של קופים. במקום לקפוץ עם רגליהן האחוריות הן מותחות את הגפיים ומגיעות לעלים רחוקים ואז נדבקות אליהם.
צפרדעים אלו אינן מטילות ביצים במים אלא תולות אותן על ענף בתוך עננת קצף שהן מייצרות. הראשנים הבוקעים נופלים הישר אל מקווה מים הטמון מתחת.
מינים

Phyllomedusa araguari
Phyllomedusa atelopoides
Phyllomedusa ayeaye
Phyllomedusa azurea
Phyllomedusa bahiana
Phyllomedusa baltea
צפרדע הקמבו (Phyllomedusa bicolor)
Phyllomedusa boliviana
Phyllomedusa burmeisteri
Phyllomedusa camba
Phyllomedusa centralis
Phyllomedusa coelestis
Phyllomedusa distincta
Phyllomedusa duellmani
Phyllomedusa ecuatoriana
Phyllomedusa hypochondrialis
Phyllomedusa iheringii
Phyllomedusa itacolomi
Phyllomedusa neildi
Phyllomedusa nordestina
Phyllomedusa oreades
Phyllomedusa palliata
Phyllomedusa perinesos
Phyllomedusa rohdei
Phyllomedusa rustica
אילנית הקוף (Phyllomedusa sauvagii)
Phyllomedusa tarsius
Phyllomedusa tetraploidea
Phyllomedusa tomopterna
אילנית עלים טרינידדית (Phyllomedusa trinitatis)
Phyllomedusa vaillantii
Phyllomedusa venusta
הערות שוליים

↑  לפי האקדמיה ללשון העברית
| --- | --- |
בקרת זהויות :  NLI: 987007545893105171
אינגמר אריק קיבילו

| --- | --- |

 לידה:  10 במרץ 2004 (בן 20) טאלין, אסטוניה 
 מוקד פעילות:  אסטוניה אסטוניה
 פרופיל ב-IMDb
 
אינגמר אריק קיבילו (באסטונית: Ingmar Erik Kiviloo; נולד ב-10 במרץ 2004), ידוע בשמו הפרטי בלבד, הוא זמר, פסנתרן, מתופף, גיטריסט ונגן עוגב אסטוני.
ב-2018 הופיע בקונצרט מיוחד בשם "העולם שנשאר לנו", שהתקיים לזכר ההרוגים האוקראינים במלחמה המתמשכת מול רוסיה. בשנת 2022 סיים את לימודיו במכללת ונלינה בכיתת המוזיקה. באוגוסט אותה השנה החל ללמוד במכללת ברקלי למוזיקה שבבוסטון. בנובמבר 2023 נמנה בין המשתתפים בקדם האסטוני לאירוויזיון 2024, Eesti Laul 2024, עם השיר "Dreaming".‏ הוא השתתף בחצי הגמר הראשון, וכשל בניסיון להעפיל לגמר.
הערות שוליים

↑  "Selgusid Eesti Laul 2024 poolfinalistid" [The semi-finalists of Eesti Laul 2024 have been announced]. err.ee (באסטונית). ERR. 2023-11-06. נבדק ב-2023-11-06.
↑  Carabaña Menéndez, Hugo (20 בינואר 2024). "Eesti Laul 2024: Ewert And The Two Dragons, OLLIE y 5MIINUST x Puuluup, Peter Põder y Anet Vaikmaa clasificados para la gran final de la preselección estonia" [Eesti Laul 2024: Ewert And The Two Dragons, OLLIE and 5MIINUST x Puuluup, Peter Põder and Anet Vaikmaa qualified for the grand final of the Estonian preselection]. ESCplus España (בEuropean Spanish). נבדק ב-20 בינואר 2024. {{cite web}}:  (עזרה)
אינציפיט

הדף הראשון של התלמוד (ש"ס וילנא) ובו מודגשת המילה הפותחת, "מאֵימתי"
אינציפּיט (Incipit, בלטינית: "זה מתחיל") או אתחלתא פירושם מספר מילים ראשונות של שורת הפתיחה של טקסט, כגון שיר או ספר. במוזיקה מושג זה מתייחס לתווי הפתיחה של יצירה מוזיקלית.
לפני שהתחיל השימוש בכותרות ובכותרים, טקסטים זוהו לעיתים קרובות על ידי המילים הראשונות בהם. כך, למשל, ספרים ופרשות בתנ"ך, פיוטים, תפילות וגם שירים פופולריים רבים ופזמונים. בימי הביניים, האינציפיט נכתב לעיתים קרובות בגופן או בצבע שונה משאר הטקסט, כדי להבליט אותו, ולפעמים גם הוספו לו עיטורים מפוארים.
אמנם אינציפיט הוא מושג שמקורו בשפה הלטינית, אולם הנוהג של השימוש בו באזורים שונים בעולם קדם לה באלפי שנים. השימוש באינציפיט לגבי שירים פופולריים רווח כיום עד כדי כך שלעיתים קרובות הוא משכיח מהציבור הרחב את השם שניתן לשיר על ידי היוצר.
ראו גם

משפט פתיחה
אחרי המוות עם ארצ'י

| --- | --- |

עטיפת האוגדן הראשון, "הבריחה מריברדייל"
 מידע קומיקס
 יוצר:  רוברטו אגירה-סקאסה פרנצ'סקו פרנקווילה
 סוגה:  ספרות אימה פוסט-אפוקליפסה על-טבעי מותחן דרמת נעורים
 סטטוס:  פעיל (לא באופן סדיר)
 תקופת פרסום מקורית:  אוקטובר 2013 – רץ
 ארץ מקור:  ארצות הברית ארצות הברית
 שפת המקור:  אנגלית
 מוציא לאור:  ארצ'י קומיקס ארצ'י הורור
 מספר החוברות:  10
 מספר האוגדנים:  2
אחרי המוות עם ארצ'י (באנגלית: Afterlife with Archie) הוא שמו של קומיקס אמריקאי, שמופץ על ידי חברת הוצאת הקומיקסים "ארצ'י קומיקס" וחברת הבת שלה, "ארצ'י הורור", ויצא לאור לראשונה באוקטובר 2013. הקומיקס נכתב על ידי הכותב רוברטו אגירה-סאקאסה, ואוייר על ידי המאייר פרנצ'סקו פרנקווילה, והוא מתאר אפוקליפסת זומבים שמתחילה להשתולל בעיירת ריברדייל במציאות חלופית.
הקומיקס מהווה את חוברות הקומיקס הראשונות של "ארצ'י קומיקס" שנמכרו רק בשוק הישיר (כלומר בחנויות הקומיקס), ולא בדוכני העיתונים; הקומיקס הוא גם הקומיקס הראשון של "ארצ'י קומיקס" שלא מיועד לילדים ומדורג בדירוג "TEEN+", שכן חוברות הקומיקס כוללות תוכן שלא נחקר קודם לכן ב"ארצ'י קומיקס", כולל אלימות ריאליסטית מקיפה, קטעי גור, נושאים נטרוטיים, סצנות קשות לצפייה, ושפה עכשווית.
חוברת #8 של הקומיקס הייתה החוברת הראשונה שהציגה את סמל הרשמי של "ארצ'י הורור", שאחראית גם להפצת ארבע סדרות אחרות שחולקות את אותן הדמויות - "הרפתקאותיה המצמררות של סברינה", "ג'אגהד: הרעב", "ומפרוניקה" ו"בלוסום 666" - אך לא קשורות ישירות זו לזו.
קשת העלילה

אוגדן 1: הבריחה מריברדייל (כרכים 1-5)
לאחר שהוט דוג, כלבו האהוב של ג'אגהד, נהרג במהלך תאונת פגע וברח על ידי רג'י מנטל, ג'אדהד מבקש מסברינה ספלמן להשיב את הוט דוג לתחייה. סברינה נעתרת לו ומשיבה את הוט דוג, אך שלא במודע, הוט דוג שב לתחייה כזומבי, ונושך את ג'אגהד, שהופך לזומבי בעצמו ומתחיל אפוקליפסת זומבים שמאלצת את תושבי ריברדייל להילחם על חייהם.
אוגדן 2: בטי ז"ל (כרכים 6-12)
שבועות אחרי שארצ'י וחבריו עזבו את ריברדייל, הם משוטטים כעת לאורך הכבישים הנטושים של אמריקה, ומנסים להישאר צעד אחד לפני עדר הזומבים ההולך וגדל שמורכב ממי שהיו פעם חבריהם ובני משפחתם, אך מנגד, ישות עתיקת יומין וקטלנית מושכת בחוטים על מנת להשיג את נשמתן של סברינה ובטי קופר, ארוסתו של ארצ'י.
ביקורת

שמונת החוברות הראשונות של הקומיקס נמכרו עד שאזלו לגמרי מהחנויות. בסקירת החוברת הראשונה, לוני נדלר מ-"Bloody Disgusting" כתב: "עם איזון בין דרמה אמיתית לדרמת הנעורים המתקתקת, אחרי המוות עם ארצ'י לוכדת את רוח נקישות האימה הטובות ביותר בסוף שנות ה-70'". מייקל סנטיאקומו מ-"The Plain Dealer" תיאר את הקומיקס כ"מבריק", וכ"מרתק ונפלא". ג'ודי ארלינגטון מ-"NPR" כינתה אותו "נהדר" ו"יצירת מופת" כי הוא "מפחיד באמת". מארק פיטרס מ-" Salon" אמר ש"אם זה היה רשימה של מיטב הקומיקס של שנת [2013] במקום גיבור קומיקס הטוב ביותר, כנראה הייתי שם את אחרי המוות עם ארצ'י בראש הרשימה."
מנכ"ל "ארצ'י קומיקס", ג'ון גולדווטר, אמר שאביו המנוח, ג'ון ל. גולדווטר, היה "מזועזע מאחרי המוות, (...) אבל מזועזע בצורה נהדרת" בהתייחסו לגלגולים המודרניים של הדמויות והסיפורים.
ג 'ק מוראלי זכה בפרס הארווי לשנת 2015 בקטגוריית "הלטרר הטוב ביותר" עבור עבודתו על הרצת הקומיקס.
מהדורות

| מס' אוגדן | שם אוגדן | ISBN | תאריך הפצה | מס' החוברות | תאריך פרסום החוברות |
| --- | --- | --- | --- | --- | --- |
| 1 | אחרי המוות עם ארצ'י: הבריחה מריברדייל | 9781619889088 | 10 ביוני 2014 | אחרי המוות עם ארצ'י #1-5 | אוקטובר 2013-מאי 2014 |
| 2 | אחרי המוות עם ארצ'י: בטי ז"ל | 9781619889484 | 24 בספטמבר 2019 | אחרי המוות עם ארצ'י #6-12 | יולי 2014-? |